पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम बेलटुकरी की रहने दामिनी धीवर को कोरोना के सारे लक्षण थे पर एंटीजन व आरटीपीसीआर दोनों टेस्ट में उनकी रिपोर्ट निगेटिव आ गई। सरकारी अस्पताल ने भर्ती करने से मना कर दिया क्योंकि रिपोर्ट निगेटिव थी जबकि उनका ऑक्सीजन लेवल लगातार नीचे जा रहा था। सरकारी अस्पताल प्रबंधन का कहना है कि निगेटिव रिपोर्ट के कारण उन्हें भर्ती नहीं कर सकते थे, अलबत्ता निजी अस्पताल जाने की सलाह दी गई थी, वहां भी यही जवाब मिला। वे और उनके परिजन मिन्नत करते रहे पर सिस्टम में कैद डॉक्टरों का दिल नहीं पसीजा और नतीजा दामिनी ने समय से पहले इलाज के अभाव में दम तोड़ दिया। निजी अस्पताल ने तो मृत दामिनी को छूने के लिए भी ग्लव्स उनके देवर से ही खरीदवाए। 40 वर्ष की दामिनी को 18 को बुखार आया व अचानक शरीर में कमजोरी लगने लगी जिसके बाद वह 22 अप्रैल को कोरोना टेस्ट कराने खरोरा के सरकार अस्पताल पहुंची जहां अत्यधिक भीड़ होने व 100 लोगों से ज्यादा का टेस्ट न करने का हवाला दिया गया। उसके परिजन चमन धीवर उन्हें तिल्दा सामुदायिक स्वास्थ्य केंद्र ले गए और वहां एंटीजन व आरटीपीसीआर दोनों टेस्ट करवाए जिसकी रिपोर्ट उन्हें 26 तारिख को मिली जिसमें उनकी वे नेगेटिव आ चुकी थीं। 28 तारीख को उनकी तबीयत अचानक खराब होने लगी जिसके बाद उनके परिजनों ने उन्हें खरोरा के सरकारी अस्पताल ले गए। उनके देवर चमन धीवर ने बताया कि अस्पताल में चिकित्सकों ने यह कहकर अस्पताल में भर्ती करने से मना कर दिया कि इनकी रिपोर्ट नेगेटिव है, इलाज नहीं किया जा सकता। उन्होंने सलाह भी दी कि किसी प्राइवेट अस्पताल ले जाइए।
देवर हाथ जोड़ता रहा पर डॉक्टर का दिल नहीं पसीजा शव छूने ग्लव्स भी परिजन से ही खरीदवाए
भाभी की हालात खराब होने पर यह उन्हें खरोरा के कृष्ण अस्पताल ले गए। उन्होंने बताया कि डॉक्टरों ने बेड नहीं है कहकर इलाज नहीं किया। वे मदद के लिए गुहार लगाते रहे कि रात भर इलाज कर दीजिए सुबह कहीं भी व्यवस्था कर लेंगे। जितने पैसे लगेंगे खेत बेचकर दे देंगे लेकिन डॉक्टरों ने इलाज नहीं किया। कुछ देर बाद उन्हें महसूस हुआ कि उनकी भाभी की मौत हो गई है तो उन्होंने कृष्णा अस्पताल के चिकित्सक से कहा साहब कम से कम यह बता दीजिए कि यह जिंदा है कि मर गई, तब वहां के चिकित्सक ने पहले ग्लव्स खरीदकर लाने को कहा, उसके बाद उन्होंने जांच कर उस महिला को मृत घोषित कर दिया।
निगेटिव रिपोर्ट पर भर्ती नहीं कर सकते
कोविड केयर सेंटर के प्रभारी डॉ. गौरव तिवारी ने कहा कि किसी व्यक्ति की कोविड रिपोर्ट नेगेटिव है तो उसे कैसे कोविड वार्ड में रख सकते हैं। उस महिला का ऑक्सीजन लेवल भी बहुत डाउन था इसलिए जनरल वार्ड में नहीं रखा जा सकता क्योंकि कोविड सेंटर बनने के कारण जनरल वार्ड को पुराने अस्पताल में शिफ्ट कर दिया गया है जहां ऑक्सीजन की व्यवस्था नहीं है। मरीज की रिपोर्ट निगेटिव होती है तो किसी भी सरकारी कोविड सेंटर में नहीं लिया जा सकता इसलिए उसे प्राइवेट अस्पताल जाने को कहा गया, रायपुर भी रेफर कर सकते थे पर तब तक देर हो जाती।
वेंटिलेटर की जरूरत थी, जो नहीं था: कृष्णा अस्पताल के डॉ. एसपी साहू का कहना है कि दामिनी की हालत बहुत खराब थी, उनको वेंटिलेटर की जरूरत थी, जो हमारे पास नहीं था। मरीज को रायपुर ले जाने कहा गया पर उससे पहले ही उसकी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn